ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
EΘNIKO KAI KAΠOΔIΣTPIAKO
ΠΑΝΕΠΙΣΤΗΜΙΟ ΑΘΗΝΩΝ
Αριθμ. 17354
Προκήρυξη μιας (1) θέσης Δ.Ε.Π. στη βαθμίδα
του Αναπληρωτή Καθηγητή του Τμήματος Οδοντιατρικής της Σχολής Επιστημών Υγείας του
Εθνικού και Καποδιστριακού Πανεπιστημίου
Αθηνών με γνωστικό αντικείμενο «Διαγνωστική
και Ακτινολογία Στόματος».
Ο Πρύτανης του Εθνικού και Καποδιστριακού Πανεπιστημίου Αθηνών μετά από εισήγηση της Συνέλευσης
του Τμήματος Οδοντιατρικής (συν. 13/1/2025), λαμβάνοντας υπόψη την από 20/12/2024 αίτηση εξέλιξης μέλους
Δ.Ε.Π. και σύμφωνα με:
Α. Τις διατάξεις:
1) του άρθρου 15 παρ. 1 (ιζ), του άρθρου 463 παρ. 4
και του άρθρου 485 του ν. 4957/2022 (Α’ 141),
2) του άρθρου 21 παρ. 2 (ιδ) του ν. 4485/2017 (Α’ 114),
3) του άρθρου 19 του ν. 4009/2011 (Α’ 195) με το άρθρο
70 του ν. 4386/2016 (Α’ 83), του άρθρου τέταρτου του
ν. 4405/2016 (Α’ 129), του άρθρου 30 του ν. 4452/2017
(Α’ 17), του άρθρου 9 του ν. 4521/2018 (Α’ 38) και του
άρθρου 32 παρ. 3 του ν. 4589/2019 (Α’ 13),
4) της παρ. 2 του Κεφαλαίου Α’ του άρθρου 6 του
ν. 2083/1992 (Α’ 159) όπως αντικαταστάθηκε με την
παρ. 1 του άρθρου 23 του ν. 3549/2007 (Α’ 69),
5) των άρθρων 15 και 16 του ν. 4589/2019 (Α’ 13) καθώς
και του π.δ. 85/2013 (Α’ 124),
6) του π.δ. 134/1999 (Α’ 132),
7) της υπό στοιχεία Φ.122.1/6/14241/Ζ2/27-1-2017
(Β’ 225) απόφασης του Υπουργού Παιδείας, Έρευνας
και Θρησκευμάτων, όπως τροποποιήθηκε με το άρθρο
πρώτο της υπό στοιχεία Φ.122.1/86/83263/Ζ2/30-6-2020
(Β’ 2657) όμοιας,
8) των υπό στοιχεία Φ/149466/Ζ2/29-12-2023 (Β’ 7603)
και Φ/154400/Ζ2/24-12-2024 (Β’ 7226) αποφάσεων του
Υπουργού Παιδείας, Θρησκευμάτων και Αθλητισμού,
Β. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, προκηρύσσει (ανοιχτή προκήρυξη) την πλήρωση μίας (1) θέσης
μέλους Δ.Ε.Π., ως εξής:
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ
ΣΧΟΛΗ ΕΠΙΣΤΗΜΩΝ ΥΓΕΙΑΣ
ΤΜΗΜΑ ΟΔΟΝΤΙΑΤΡΙΚΗΣ
ΤΟΜΕΑΣ ΠΑΘΟΛΟΓΙΑΣ ΚΑΙ ΧΕΙΡΟΥΡΓΙΚΗΣ ΣΤΟΜΑΤΟΣ
- Μία (1) θέση Δ.Ε.Π. στη βαθμίδα του Αναπληρωτή
Καθηγητή με γνωστικό αντικείμενο «Διαγνωστική και
Ακτινολογία Στόματος».
Συνοπτική περιγραφή του επιστημονικού πεδίου της
υπό πλήρωση θέσης:
«Το γνωστικό αντικείμενο της Διαγνωστικής και Ακτινολογίας Στόματος περιλαμβάνει την ενδελεχή εξέταση
και αντικειμενική καταγραφή των ευρημάτων των παθήσεων του στόματος και της γναθοπροσωπικής περιοχής,
την μεθοδική διαγνωστική αξιολόγηση των παθήσεων
αυτών και τέλος τη διάγνωση ή την διαφορική διάγνωση
αυτών. Σε αυτό επίσης, περιλαμβάνεται και η χρήση και
εφαρμογή όλων των απεικονιστικών τεχνολογιών και
τεχνικών που αφορούν τη διαγνωστική απεικόνιση των
δοντιών, γνάθων, στόματος και της ευρύτερης περιοχής
του σπλαγχνικού κρανίου αλλά και η διαγνωστική ανάλυση των παραγόμενων εικόνων. Ο σκοπός των παραπάνω
είναι η μέγιστη συνδρομή στον επακόλουθο θεραπευτικό σχεδιασμό προς όφελος των ασθενών σύμφωνα με
τις αρχές ακτινοπροστασίας».
Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση ΔΕΠ
(Επίκουρου Καθηγητή, Αναπληρωτή Καθηγητή και Καθηγητή), οφείλουν να έχουν εγγραφεί ηλεκτρονικά στο
πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr,) με τη διαδικασία που
προβλέπεται στη παρ. 1 του άρθρου 3 της υπό στοιχεία
Φ. 122.1/6/14241/Ζ2/27-1-2017 (Β’ 225) υπουργικής απόφασης όπως αντικαταστάθηκε με το άρθρο πρώτο της
υπό στοιχεία Φ.122.1/86/83263/Ζ2/30-6-2020 (Β’ 2657)
όμοιας.
Α. Όσοι επιθυμούν να υποβάλουν αίτηση υποψηφιότητας για την εκλογή σε προκηρυχθείσα θέση ΔΕΠ (Επίκου-
ρου Καθηγητή, Αναπληρωτή Καθηγητή και Καθηγητή)
υποβάλλουν ηλεκτρονικά στο πληροφοριακό σύστημα
ΑΠΕΛΛΑ (διαδικτυακή διεύθυνση https://apella.minedu.
gov.gr,) μέσα σε αποκλειστική προθεσμία δύο (2) μηνών
από την ημερομηνία του εγγράφου της ανακοίνωσης της
δημοσίευσης της προκήρυξης στον Ημερήσιο Τύπο, την
αίτηση υποψηφιότητας μαζί με όλα τα αναγκαία για την
κρίση δικαιολογητικά:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΤΡΙΤΟ
Αρ. Φύλλου 908
13.03.2025 15:30:35
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 908/12.03.2025
1. Βιογραφικό σημείωμα.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας.
3. Διδακτορική Διατριβή, επιστημονικές δημοσιεύσεις
και αναλυτικό υπόμνημα αυτών.
4. Όλα τα απαραίτητα δικαιολογητικά, τα οποία πιστοποιούν τα προβλεπόμενα στη παρ. 1 του άρθρου 9 του
ν. 4521/2018 (Α’ 38) προσόντα εκλογής, καθώς και κάθε
άλλο δικαιολογητικό που κρίνουν αναγκαίο οι υποψήφιοι.
Οι πολίτες κρατών-μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο ή
μεταπτυχιακό τίτλο σπουδών Ελληνικού Α.Ε.Ι. ή απολυτήριο Ελληνικού Λυκείου ή εξαταξίου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών - μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους, την
ιθαγένεια του οποίου έχει ο υποψήφιος.
- Το αντίγραφο Ποινικού Μητρώου και το πιστοποιητικό στρατολογικής κατάστασης τύπου Α’ θα αναζητηθούν
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους - μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
- Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Β. Όσοι επιθυμούν να υποβάλουν αίτηση εξέλιξης σε
θέση Επίκουρου Καθηγητή, Αναπληρωτή Καθηγητή ή
Καθηγητή υποβάλλουν ηλεκτρονικά την αίτησή τους
και καταχωρίζουν τα παραπάνω δικαιολογητικά, εφόσον
αυτά δεν έχουν ήδη καταχωρισθεί κατά την εγγραφή τους
στο Γενικό Μητρώο (άρθρο 3 της υπό στοιχεία Φ. 122.1/
6/14241/Ζ2/27-1-2017 υπουργικής απόφασης - Β’ 225/
31-1-2017) και δεν χρήζουν επικαιροποίησης.
Οι αιτήσεις υποψηφιότητας και τα απαιτούμενα δικαιολογητικά (περ. Α και Β) υποβάλλονται αποκλειστικά και
μόνο ηλεκτρονικά μέσω του πληροφοριακού συστήματος ΑΠΕΛΛΑ. Η μη υποβολή της αίτησης υποψηφιότητας
καθώς και των απαιτούμενων για την κρίση δικαιολογητικών εντός της ταχθείσης από την προκήρυξη προθε-
σμίας, συνιστά λόγο απαραδέκτου της αίτησης.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905 Ομάδα ΑΛΕ 21).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Αθήνα, 17 Φεβρουαρίου 2025
Ο Πρύτανης
ΓΕΡΑΣΙΜΟΣ ΣΙΑΣΟΣ
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ
ΘΕΣΣΑΛΟΝΙΚΗΣ
Αριθμ. 47101
Προκήρυξη μίας (1) θέσης Εργαστηριακού Διδακτικού Προσωπικού (Ε.ΔΙ.Π.), ΠΕ κατηγορίας,
του Τμήματος Αγγλικής Γλώσσας και Φιλολογίας
της Φιλοσοφικής Σχολής του Αριστοτελείου Πανεπιστημίου Θεσσαλονίκης, με εισαγωγική βαθ-
μίδα Δ και γνωστικό αντικείμενο «Σύγχρονο Αγγλικό Θέατρο».
Ο Πρύτανης του Αριστοτελείου Πανεπιστημίου Θεσσαλονίκης, κατόπιν σχετικής εισήγησης της Συνέλευσης
του Τμήματος Αγγλικής Γλώσσας και Φιλολογίας της Φιλοσοφικής Σχολής (υπ’ αρ. συνεδρ. 612/23-1-2025 και
σύμφωνα με:
Α. Τις διατάξεις:
1. Του άρθρου 5 παρ. 2 περ. ιδ) του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές
διατάξεις» (Α’ 131).
2. Tου άρθρου 15, της παρ. 3 του άρθρου 162, του
άρθρου 164 και της παρ. 3 του άρθρου 223 του ν. 4957/
2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141).
3. Του άρθρου 7 του ν. 4210/2013 (Α’ 254).
4. Της παρ. 4 του άρθρου 28 του ν. 4305/2014 (Α’ 237).
5. Του άρθρου 27 του ν. 4386/2016 (Α’ 83).
6. Της παρ. 1γ του άρθρου 41 του ν. 4521/2018 (Α’ 38).
7. Του άρθρου 18 του ν. 4559/2018 (Α’ 142).
8. Των άρθρων 75-80 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
9. Του π.δ. 134/1999 (Α’ 132).
10. Των π.δ. 147/2009 (Α’ 189), Κεφάλαιο Α’ «Πλήρωση
θέσεων Ε.Ε.ΔΙ.Π.» και π.δ. 118/2002 (Α’ 99).
11. Των εφαρμοστικών εγκυκλίων του Υπουργείου Παιδείας, Έρευνας και Θρησκευμάτων, υπό στοιχεία: 126603/
Ζ2/29-7-2016 (ΑΔΑ: Ω73Λ4653ΠΣ-Ψ6Θ) και 89185/Ζ2/
4-6-2019.
12. Της υπ’ αρ. 23282/11-11-2022 απόφασης της Συγκλήτου του Αριστοτελείου Πανεπιστημίου Θεσσαλο-
νίκης «Διαδικασίες προκήρυξης θέσεων, επιλογής και
περιοδικής αξιολόγησης Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.), μέχρι τη δημοσίευση του Εσωτερικού
Κανονισμού του Αριστοτελείου Πανεπιστημίου Θεσσαλονίκης» (Β’ 5952).
13. Της υπ’ αρ. 79288/03-07-2024 (Γ’ 2110) πράξης του
Πρύτανη του Α.Π.Θ., περί αυτοδίκαιης παραίτησης της
Μαρίας Ριστάνη από τη μόνιμη θέση μέλους Ε.ΔΙ.Π., ΠΕ
κατηγορίας, με γνωστικό αντικείμενο «Σύγχρονο Αγγλικό
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 908/12.03.2025
Θέατρο», του Τμήματος Αγγλικής Γλώσσας και Φιλολογίας του Αριστοτελείου Πανεπιστημίου Θεσσαλονίκης,
λόγω διορισμού της σε μόνιμη τακτική θέση της βαθμίδας της Επίκουρης Καθηγήτριας, με γνωστικό αντικεί-
μενο «Βρετανικό Θέατρο και Πολιτισμός 20ού και 21ου
αιώνα», του Τμήματος Αγγλικής Γλώσσας και Φιλολογίας
της Φιλοσοφικής Σχολής του Αριστοτελείου Πανεπιστημίου Θεσσαλονίκης (Γ’ 1747/2024).
14. Της υπ’ αρ. 43153/8-2-2024 διαπιστωτικής πράξης
του Πρύτανη του Αριστοτελείου Πανεπιστημίου Θεσσαλονίκης «Εκλογή Πρύτανη του Αριστοτελείου Πανεπιστη-
μίου Θεσσαλονίκης» (Υ.Ο.Δ.Δ. 100).
Β. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφάσισε
την προκήρυξη (ανοικτή προκήρυξη) για την πλήρωση
μίας (1) θέσης Εργαστηριακού Διδακτικού Προσωπικού
(Ε.ΔΙ.Π.), ως εξής:
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
ΣΧΟΛΗ Φιλοσοφική
ΤΜΗΜΑ Αγγλικής Γλώσσας και Φιλολογίας
ΤΟΜΕΑΣ Αγγλικής Λογοτεχνίας και Πολιτισμού
- Μία (1) θέση Εργαστηριακού Διδακτικού Προσωπικού (Ε.ΔΙ.Π.), ΠΕ κατηγορίας, με Εισαγωγική βαθμίδα Δ,
με γνωστικό αντικείμενο «Σύγχρονο Αγγλικό Θέατρο»
του Τμήματος Αγγλικής Γλώσσας και Φιλολογίας της Φιλοσοφικής Σχολής του Αριστοτελείου Πανεπιστημίου
Θεσσαλονίκης, προκειμένου να επιτελεί εργαστηριακό
εφαρμοσμένο διδακτικό έργο, το οποίο συνίσταται κατά
κύριο λόγο στη διεξαγωγή εργαστηριακών καθώς επίσης
και πρακτικών ασκήσεων στο πεδίο της Αγγλικής Λογοτεχνίας και του Αγγλικού Πολιτισμού.
Συνοπτική περιγραφή θέσης: Το γνωστικό αντικείμενο
«Σύγχρονο Αγγλικό Θέατρο» αφορά τους τρεις τελευταίους αιώνες της αγγλικής λογοτεχνίας και πολιτισμού
και συγκεκριμένα την έννοια της αναπαράστασης στο
θέατρο αλλά και πέρα από τη σκηνή στις διαφορετικές
και ποικίλες εκφάνσεις της. Επικεντρώνεται τόσο στη
μελέτη θεατρικών έργων, όσο και στην προσαρμογή
αφηγημάτων για παράσταση, εξετάζει τα σημεία στα
οποία οι αναπαραστάσεις αυτές τέμνονται με τη σύγχρονη αγγλική λογοτεχνία εν γένει και τις συνδέει με το
ιστορικό, κοινωνικό, πολιτικό και πολιτισμικό πλαίσιο
που τις περιβάλλει. Ειδικότερα, εστιάζει στη σχέση θεάτρου και αφήγησης, σε διεπιστημονικές προσεγγίσεις,
καθώς και στις σύγχρονες οπτικο-ακουστικές κουλτούρες και τα νέα μέσα. Βασικοί στόχοι της υπό προκήρυξη
θέσης Ε.ΔΙ.Π. είναι η ανάπτυξη δράσεων στο πλαίσιο του
Εργαστηρίου Αφηγηματικής Έρευνας, η προώθηση και
διάχυση της έρευνάς του, και η επιτέλεση διδακτικού
έργου σύμφωνα με τις ανάγκες του Τομέα Αγγλικής Λογοτεχνίας και Πολιτισμού.
Απαραίτητα προσόντα για την πλήρωση της παραπάνω θέσης είναι:
1. Πτυχίο Α.Ε.Ι σχετικό με το γνωστικό αντικείμενο της
θέσης (Τμημάτων Αγγλικής Φιλολογίας ή Αγγλικής Λογοτεχνίας ή Αγγλικών Σπουδών).
2. Συναφής Μεταπτυχιακός τίτλος σπουδών.
Θα συνεκτιμηθούν:
1. Συναφής Διδακτορικός τίτλος σπουδών.
2. Άριστη γραπτή και προφορική γνώση αγγλικής
γλώσσας (επίπεδο C2).
3. Ερευνητική ή/και διδακτική εμπειρία σε αναγνωρισμένα ιδρύματα τριτοβάθμιας εκπαίδευσης της ημεδα-
πής ή της αλλοδαπής, σε πεδίο συναφές της Αγγλικής/
Βρετανικής Λογοτεχνίας και Πολιτισμού. Για να συνεκτιμηθεί η διδασκαλία συναφών μαθημάτων, θα πρέπει:
α) να είναι αυτόνομη και β) να έχει γίνει στην αγγλική
γλώσσα.
4. Πρωτότυπες επιστημονικές δημοσιεύσεις σε έγκριτα
ακαδημαϊκά περιοδικά, συλλογικούς τόμους ή πρακτικά
συνεδρίων μετά από κρίση, ή βιβλία, σε πεδίο συναφές
της Αγγλικής/Βρετανικής Λογοτεχνίας και Πολιτισμού.
Καλούνται οι ενδιαφερόμενες/oι να καταθέσουν στη
Γραμματεία του Τμήματος Αγγλικής Γλώσσας και Φιλολογίας του Αριστοτελείου Πανεπιστημίου Θεσσαλονίκης
και μέσα σε αποκλειστική προθεσμία τριάντα (30) ημερών από την ημερομηνία του εγγράφου του Ιδρύματος
της ανακοίνωσης της δημοσίευσης της Προκήρυξης αυτής στον Ημερήσιο Τύπο τα παρακάτω δικαιολογητικά:
1. Αίτηση, στην οποία θα καθορίζεται η θέση και το
γνωστικό αντικείμενό της, για την οποία ενδιαφέρεται
να κριθεί η/ο υποψήφια/ος.
2. Αντίγραφο δελτίου αστυνομικής ταυτότητας ή διαβατηρίου.
3. Βεβαίωση στρατιωτικής θητείας ή υπεύθυνη δήλωση του ν. 1599/1986 ότι δεσμεύονται ότι θα έχουν
εκπληρώσει τις στρατιωτικές τους υποχρεώσεις ή θα
έχουν απαλλαγεί νόμιμα από αυτές πριν την έκδοση της
Πρυτανικής Πράξης διορισμού τους.
Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους-μέλους
της Ευρωπαϊκής Ένωσης, στο οποίο δεν προβλέπεται
όμοιο κώλυμα διορισμού.
4. Αντίγραφο των πτυχίων και των λοιπών τίτλων σπουδών.
Αν οι τίτλοι σπουδών έχουν χορηγηθεί από Α.Ε.Ι. του
εξωτερικού θα πρέπει να φέρουν τις νόμιμες θεωρήσεις
και να συνοδεύονται από επίσημες μεταφράσεις, καθώς
και από την απόφαση ισοτιμίας από το ΔΟΑΤΑΠ. Αν δεν
υπάρχει απόφαση ισοτιμίας, εφαρμόζεται το άρθρο 304
του ν. 4957/2022.
5. Πλήρες βιογραφικό σημείωμα και υπόμνημα για τα
τυχόν υποβαλλόμενα προς κρίση έργα.
6. Αντίγραφα της διπλωματικής εργασίας, της διδακτορικής διατριβής, επιστημονικού και συγγραφικού έργου
ή δημοσιεύσεων τα οποία υποβάλλονται σε ηλεκτρονική
μορφή (CD ή άλλο μέσο αποθήκευσης), θα βρίσκονται
στη Γραμματεία του Τμήματος Αγγλικής Γλώσσας & Φιλολογίας και θα είναι στη διάθεση όλων των μελών της
Επιτροπής Επιλογής.
7. Κάθε πρόσθετο στοιχείο αποδεικτικό της εμπειρίας
τους.
8. Βεβαιώσεις προϋπηρεσίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 908/12.03.2025
Τα ανωτέρω των περιπτώσεων 5, 6, 7 και 8 υποβάλλονται και σε ένα (1) αντίτυπο σε έντυπη ή ηλεκτρονική
μορφή το οποίο θα βρίσκεται στη Γραμματεία του Αγγλικής Γλώσσας και Φιλολογίας, στη διάθεση όλων των
μελών του Εκλεκτορικού Σώματος και της Τριμελούς
Εισηγητικής Επιτροπής.
Τα δικαιολογητικά πρέπει να φέρουν αρίθμηση και
να είναι τοποθετημένα μέσα σε ειδικό φάκελο και να
συνοδεύονται από πλήρες βιογραφικό σημείωμα, συνοπτική ανάλυση των προσόντων των ενδιαφερομένων
καθώς και τυχόν επιστημονικό και συγγραφικό έργο ή
δημοσιεύσεις.
Τα ξενόγλωσσα δικαιολογητικά πρέπει να συνοδεύονται από νόμιμες μεταφράσεις.
Επιπλέον απαιτούνται:
- Γνωματεύσεις (α) παθολόγου ή γενικού ιατρού και
(β) ψυχιάτρου, είτε του δημοσίου είτε ιδιωτών, που να
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, οι
οποίες θα κατατεθούν από την/τον υποψήφια/ο που θα
εκλεγεί στην υπό πλήρωση θέση πριν την έκδοση της
Πρυτανικής Πράξης διορισμού του.
- Πιστοποιητικό γέννησης, το οποίο θα αναζητηθεί
αυτεπαγγέλτως από την αρμόδια υπηρεσία πριν την
έκδοση της πρυτανικής πράξης διορισμού. Προκειμένου για πολίτες κρατών-μελών της Ευρωπαϊκής
Ένωσης, υποβάλλεται πιστοποιητικό της αρμόδιας
αρχής του κράτους την ιθαγένεια του οποίου έχει η/ο
υποψήφια/ος.
- Αντίγραφο Ποινικού Μητρώου δικαστικής χρήσης και
πιστοποιητικό στρατολογικής κατάστασης τύπου Α’, τα
οποία θα αναζητηθούν αυτεπαγγέλτως από την αρμόδια υπηρεσία πριν την έκδοση της Πρυτανικής πράξης
διορισμού.
Οι πολίτες κράτους - μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής γλώσσας.
Η/Ο υποψήφια/ος που θα επιλεγεί για τη θέση, υποχρεούται να καταθέσει στη Γραμματεία του Τμήματος
τα πρωτότυπα έγγραφα-δικαιολογητικά του φακέλου
της/του.
Η δαπάνη θα καλυφθεί από πιστώσεις του ενιαίου φορέα 1019-905 της ομάδας λογαριασμών 2120 και 2190
του τακτικού προϋπολογισμού του Υπουργείου Παιδείας,
Θρησκευμάτων και Αθλητισμού.
Η προκήρυξη αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 17 Φεβρουαρίου 2025
Ο Πρύτανης
ΧΑΡΑΛΑΜΠΟΣ ΦΕΙΔΑΣ
ΠΑΝΕΠΙΣΤΗΜΙΟ ΘΕΣΣΑΛΙΑΣ
Αριθμ. 5198/25/ΓΠ
Προκήρυξη θέσης καθηγητή του Τμήματος Ιατρικής, της Σχολής Επιστημών Υγείας του Πα-
νεπιστημίου Θεσσαλίας στη βαθμίδα του Αναπληρωτή Καθηγητή με γνωστικό αντικείμενο
«Γαστρεντερολογία».
Ο Πρύτανης του Πανεπιστημίου Θεσσαλίας μετά από
εισήγηση της Συνέλευσης του Τμήματος Βιοχημείας και
Βιοτεχνολογίας, της Σχολής Επιστημών Υγείας, στην
υπ’ αρ. 13ης/22.01.2025 συνεδρίασή της λαμβάνοντας
υπόψη την από την 07-01-2025 αίτηση εξέλιξης μόνιμου
Επίκουρου Καθηγητή και σύμφωνα με:
Α. Τις διατάξεις:
1) του π.δ. 83/1984 (Α’ 31),
2) του άρθρου 19 του ν. 4009/2011 (Α’ 195), όπως αντικαταστάθηκε με το άρθρο 70 του ν. 4386/2016 (Α’ 83) και
με το άρθρο τέταρτο του ν. 4405/2016 (Α’ 129),
3) της παρ. 2 του άρθρου 16 του ν. 4009/2011 (Α’ 195),
όπως αντικαταστάθηκε με το άρθρο 30 του ν. 4452/2017
(Α’ 17), το οποίο τροποποιήθηκε με την παρ. 8 του άρθρου 76 του ν. 4485/2017 (Α’ 114),
4) του άρθρου 21 του ν. 4485/2017 (Α’ 114),
5) της παρ. 2 του Κεφαλαίου Α’ του άρθρου 6 του
ν. 2083/1992 (Α’ 159), όπως αντικαταστάθηκε με την
παρ. 1 του άρθρου 23 του ν. 3549/2007 (Α’69),
6) του άρθρου 9 του ν. 4521/2018 (Α’ 38),
7) του άρθρου 32 παρ. 3 του ν. 4589/2019 (Α’ 13),
8) του π.δ. 134/1999 (Α’ 132),
9) των άρθρων 15, 307 και 304 παρ. 4 του ν. 4957/2022
(Α’ 141), σε συνδυασμό με την παρ. 2 του άρθρου 36
του ν. 5029/2023 (Α’ 55),
10) των άρθρων 463 και 485 του ν. 4957/2022 (Α’ 141),
11) του άρθρου 24 του ν. 5057/2023 (Α’ 164),
12) της υπό στοιχεία Φ.122.1/6/14241/Ζ2/27-01-2017
(Β’ 225) υπουργικής απόφασης, όπως τροποποιήθηκε
με την υπό στοιχεία Φ.122.1/86/83263/Ζ2/30-06-2020
(Β’ 2657) όμοια,
13) της υπ’ αρ. 235/26-06-2020 απόφασης της Συγκλήτου του Πανεπιστημίου Θεσσαλίας «Απόδειξη-αξιολόγη-
ση του συνολικού διδακτικού έργου κατά την κρίση για
εξέλιξη ή εκλογή μελών ΔΕΠ»,
14) της υπό στοιχεία Φ/154400/Ζ2/24-12-2024
(Β’ 7226) υπουργικής απόφασης,
15) της υπό στοιχεία 13414/23/ΓΠ/08.06.2023
(Υ.Ο.Δ.Δ. 564) διαπιστωτικής πράξης για την εκλογή
του Πρύτανη και τον ορισμό των τεσσάρων (4) Αντιπρυτάνεων του Πανεπιστημίου Θεσσαλίας, όπως ισχύ-
ει κατόπιν της υπό στοιχεία 17846/24/ΓΠ/28.08.2024
(Υ.Ο.Δ.Δ. 946) τροποποιητικής απόφασης του Πρύτανη
και της 17931/24/ΓΠ/29.08.2024 (Υ.Ο.Δ.Δ. 972) διαπιστωτικής πράξης του Πρύτανη, περί ορισμού νέων Αντιπρυ-
τάνεων του Πανεπιστημίου Θεσσαλίας,
Β. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΊΤΟΣ, αποφάσισε την προκήρυξη (ανοικτή προκήρυξη) για την πλή-
ρωση μιας (1) θέσης καθηγητή, ως εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 908/12.03.2025
ΠΑΝΕΠΙΣΤΗΜΙΟ ΘΕΣΣΑΛΙΑΣ
ΣΧΟΛΗ ΕΠΙΣΤΗΜΩΝ ΥΓΕΙΑΣ
ΤΜΗΜΑ ΙΑΤΡΙΚΗΣ
ΤΟΜΕΑΣ ΠΑΘΟΛΟΓΙΑΣ
- Μια (1) θέση καθηγητή στη βαθμίδα του Αναπληρωτή
Καθηγητή με γνωστικό αντικείμενο «Γαστρεντερολογία».
ΠΕΡΙΓΡΑΦΗ ΘΕΣΗΣ
Το γνωστικό αυτό αντικείμενο εμπίπτει στο επιστημονικό πεδίο της γαστρεντερολογίας και περιλαμβάνει την
πρόληψη, διάγνωση και την ενδοσκοπική αντιμετώπιση
νοσημάτων του πεπτικού συστήματος, του ήπατος, των
χοληφόρων και του παγκρέατος. Ο υποψήφιος θα πρέπει
να έχει ειδικότητα γαστρεντερολόγου και αποδεδειγμένα
να είναι ικανός στη πραγματοποίηση διαγνωστικών και
θεραπευτικών ενδοσκοπήσεων πεπτικού. Το αντικείμενο
της υπό προκήρυξη θέσης απαιτεί αποδεδειγμένη εκπαιδευτική εμπειρία με τη χρήση καινοτόμων μεθόδων
διδασκαλίας και ικανότητα επίβλεψης σε προπτυχιακό,
μεταπτυχιακό και διδακτορικό επίπεδο. Η ερευνητική
δραστηριότητα θα πρέπει να περιλαμβάνει Ελληνικά ή
και διεθνή ερευνητικά προγράμματα, να είναι σχετική με
το γνωστικό αντικείμενο της θέσης και να έχει στοιχεία
αυτοδυναμίας σύμφωνα με τη βαθμίδα της θέσης. Τέλος
προϋποθέτει διοικητική εμπειρία και σημαντική διεθνή
αναγνώριση ανάλογη της βαθμίδας.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού
συστήματος ΑΠΕΛΛΑ (http://apella.minedu.gov.gr) μέσα
σε αποκλειστική προθεσμία δύο (2) μηνών από την ημερομηνία του εγγράφου της ανακοίνωσης της δημοσίευ-
σης της Προκήρυξης αυτής στον Ημερήσιο Τύπο μαζί με
όλα τα αναγκαία για την κρίση δικαιολογητικά.
Μαζί με την αίτηση πρέπει να υποβάλουν:
1. Αντίγραφο δελτίου αστυνομικής ταυτότητας ή διαβατηρίου.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
της αλλοδαπής, θα πρέπει να φέρουν τις νόμιμες θεωρήσεις και να συνοδεύονται από επίσημες μεταφράσεις
και τότε ακολουθείται η διαδικασία της παρ. 4 του άρθρου 304 με τα ειδικώς οριζόμενα στο άρθρο 307 του
ν. 4957/2022 (Α’ 141), σε συνδυασμό με την παρ. 2 του
άρθρου 36 του ν. 5029/2023 (Α’ 55).
3. Βιογραφικό σημείωμα.
4. Αναλυτικό Υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα.
Οι υποψήφιοι επίσης οφείλουν να αναρτούν στο Πληροφοριακό σύστημα ΑΠΕΛΛΑ και όλα τα απαραίτητα για
την κρίση πρόσθετα δικαιολογητικά τα οποία πιστοποιούν τα προβλεπόμενα στις παρ. 1 και 2 του άρθρου 9 του
ν. 4521/2018 (Α’ 38) προσόντα εκλογής.
Η ως άνω αίτηση υποψηφιότητας και τα απαιτούμενα
δικαιολογητικά υποβάλλονται αποκλειστικά και μόνο
ηλεκτρονικά στο πληροφοριακό σύστημα ΑΠΕΛΛΑ.
Η μη υποβολή της κατά τα ανωτέρω αίτησης εντός της
ταχθείσης από την προκήρυξη προθεσμίας συνιστά λόγο
απαραδέκτου της αίτησης.
Ο υποψήφιος που θα επιλεγεί για τη συγκεκριμένη
θέση υποχρεούται να καταθέσει:
- Πιστοποίηση Υγείας για διορισμό, με προσκόμιση
σχετικών ιατρικών πιστοποιητικών κατόπιν παραπεμπτικού εγγράφου της υπηρεσίας του Πανεπιστημίου που
θα προβεί στην έκδοση της τελικής πράξης διορισμού.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου δικαστικής χρήσης
και το πιστοποιητικό στρατολογικής κατάστασης τύπου
Α’ θα αναζητηθούν αυτεπαγγέλτως από την υπηρεσία
που θα προβεί στην έκδοση της τελικής πράξης διορισμού.
Με Υπεύθυνη Δήλωση του ν. 1599/1986, οι υποψήφιοι
δεσμεύονται ότι θα έχουν εκπληρώσει τις στρατιωτικές
τους υποχρεώσεις ή θα έχουν απαλλαγεί νόμιμα από αυτές πριν την έκδοση της Πρυτανικής Πράξης διορισμού
τους. Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους-μέλους της
Ευρωπαϊκής Ένωσης, στο οποίο δεν προβλέπεται όμοιο
κώλυμα διορισμού.
Οι ανωτέρω πολίτες οφείλουν να υποβάλουν, εκτός
των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού A.E.I., ή απολυτήριο Ελλη-
νικού Λυκείου ή εξαταξίου Γυμνασίου ή πιστοποιητικό
ελληνομάθειας Γ1’ επιπέδου από το Κέντρο Ελληνικής
Γλώσσας, από το οποίο θα αποδεικνύεται η πλήρης γνώση και άνετη χρήση της ελληνικής γλώσσας.
Η προκαλούμενη δαπάνη της οποίας το ύψος δεν μπορεί να προσδιοριστεί θα βαρύνει τον προϋπολογισμό του
Υπουργείου Παιδείας, Θρησκευμάτων και Αθλητισμού
(ΑΛΕ 2120101005 και ΑΛΕ 2190201099 του ειδ. Φορέα
1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Βόλος, 20 Φεβρουαρίου 2025
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
Ι
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
Αριθμ. ΔΠΘ/ΔΔΥΦΜΚΔ/ΤΠΚΔ/41818/1912/770
Προκήρυξη πλήρωσης θέσης μέλους Διδακτικού
Ερευνητικού Προσωπικού (Δ.Ε.Π.) στη βαθμίδα
του Επίκουρου Καθηγητή με θητεία, του Τμήματος Δασολογίας και Φυσικού Περιβάλλοντος
της Σχολής Επιστημών Γεωπονίας και Δασολογίας του Δημοκριτείου Πανεπιστημίου Θράκης, με
γνωστικό αντικείμενο «Εφαρμογές Ευφυών Συστημάτων Τεχνητής Νοημοσύνης στην Κλιματι-
κή Ανθεκτικότητα».
Ο Πρύτανης του Δημοκριτείου Πανεπιστημίου Θράκης, μετά από εισήγηση της Συνέλευσης του Τμήματος
Δασολογίας και Φυσικού Περιβάλλοντος της Σχολής Επιστημών Γεωπονίας και Δασολογίας (υπ’ αρ. συνεδρίασης
15/12.02.2025), και σύμφωνα με:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 908/12.03.2025
1. Την υπό στοιχεία ΔΠΘ/ΔΔΚ/25927/2643/2023
(Υ.Ο.Δ.Δ. 4) πράξη του Πρύτανη, με την οποία διαπιστώνεται η εκλογή Πρύτανη και ο ορισμός τεσσάρων
(4) Αντιπρυτάνεων του Δ.Π.Θ. με θητεία έως 31.08.2026.
2. Τις διατάξεις της παρ. 3 του άρθρου 463 του
ν. 4957/2022, όπως τροποποιήθηκαν με την παρ. 6 του
άρθρου 24 του ν. 5057/2023, σε συνδυασμό με την υπό
στοιχεία Φ/Ί54400/Ζ2/24.12.2024 (Β’ 7226) υπουργική
απόφαση.
3. Το άρθρο 19 του ν. 4009/2011 (Α’ 195).
4. Το άρθρο 30 του ν. 4452/2017 (Α’ 17).
5. Την περ. ια’ του άρθρου 2, την παρ. 15 του άρθρου 15,
την παρ. 2 του άρθρου 21 και την παρ. 9 του άρθρου 84
του ν. 4485/2017 (Α’ 114).
6. Την παρ. 1 του άρθρου 23 του ν. 3549/2007 (Α’ 69).
7. Το π.δ. 134/1999 (Α’ 132).
8. Την υπό στοιχεία Φ.122.1/6/14241/Ζ2/27.01.2017
(Β’ 225) απόφαση του Υπουργού Παιδείας, Έρευνας και
Θρησκευμάτων όπως τροποποιήθηκε με την υπό στοιχεία Φ.122.1/86/83263/Ζ2/30.6.2020 (Β’ 2657) όμοια.
9. Την υπό στοιχεία ΔΠΘ/ΣΥΓΚ/44229/1596/22.05.2017
(Β’ 2058) απόφαση της Συγκλήτου του Δημοκριτείου Πανεπιστημίου Θράκης.
10. Την υπό στοιχεία Φ.154568/Ζ2/24.12.2024 υπουργική απόφαση «Κατανομής θέσεων για την πρόσληψη
μελών Δ.Ε.Π. στα Πανεπιστήμια και στην Α.Σ.ΠΑΙ.Τ.Ε. για
το έτος 2025» (ΑΔΑ: ΨΣΠΘ46ΝΚΠΔ-ΘΜΝ).
11. Την υπό στοιχεία ΔΠΘ/ΑΔΥΚΔ/ΣΥΓΚ/32289/3083/
680/11.02.2025 (ΑΔΑ: 99ΔΨ46ΨΖΥ1-ΧΑΩ) ανακοινοποιημένη απόφαση της Συγκλήτου για την κατανομή 50
(πενήντα) θέσεων για την πρόσληψη μελών Δ.Ε.Π. στα
Τμήματα του Δημοκριτείου Πανεπιστημίου Θράκης.
12. Το υπό στοιχεία ΔΠΘ/ΤΔΦΠ/41795/970/12.02.2025
(ΔΠΘ/ΔΔΥΦΜΚΔ/ΤΠΚΔ/41818/1912/770/12.02.2025)
έγγραφο του Τμήματος Δασολογίας και Φυσικού Περιβάλλοντος.
13. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφάσισε
την προκήρυξη (ανοικτή προκήρυξη) για την πλήρωση
μίας (1) θέσης μέλους Διδακτικού Ερευνητικού Προσωπικού (Δ.Ε.Π.), ως εξής:
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
ΣΧΟΛΗ ΕΠΙΣΤΗΜΩΝ ΓΕΩΠΟΝΙΑΣ ΚΑΙ ΔΑΣΟΛΟΓΙΑΣ
ΤΜΗΜΑ ΔΑΣΟΛΟΓΙΑΣ ΚΑΙ ΦΥΣΙΚΟΥ ΠΕΡΙΒΑΛΛΟΝΤΟΣ
- Μία (1) θέση μέλους Διδακτικού Ερευνητικού Προσωπικού (Δ.Ε.Π.) στη βαθμίδα του Επίκουρου Καθηγητή
με θητεία, με γνωστικό αντικείμενο «Εφαρμογές Ευφυών
Συστημάτων Τεχνητής Νοημοσύνης στην Κλιματική Ανθεκτικότητα» και συνοπτική περιγραφή του γνωστικού
αντικειμένου: «Ανάπτυξη ευφυών συστημάτων με τη
χρήση συνδυασμού μεθοδολογιών της συμβολικής Τεχνητής Νοημοσύνης, όπως Αναπαράστασης Γνώσης και
Συλλογιστικής, Ευφυών Πρακτόρων, Προγραμματισμού
με κανόνες, Σημασιολογικού Ιστού/Οντολογιών, με έμφαση σε στρατηγικές διαπραγμάτευσης, αξιοπιστίας και
διαλειτουργικότητας πολυπρακτορικών συστημάτων,
κατάλληλων για δημιουργία εφαρμογών, προσανατολισμένων στην κλιματική ανθεκτικότητα, την εκτίμηση
ρίσκου και την αντιμετώπιση πλημμυρών και πυρκαγιών, καθώς και την παρακολούθηση των επιπτώσεων
της κλιματικής αλλαγής στα φυσικά οικοσυστήματα με
την χρήση σύγχρονων τεχνολογιών».
Όσοι επιθυμούν να συμμετάσχουν ως υποψήφιοι στη
διαδικασία εκλογής σε προκηρυχθείσα θέση καθηγητή
(επίκουρου καθηγητή, αναπληρωτή καθηγητή και καθηγητή πρώτης βαθμίδας), οφείλουν να έχουν εγγρα-
φεί ηλεκτρονικά στο πληροφοριακό σύστημα ΑΠΕΛΛΑ
(διαδικτυακή διεύθυνση https://apella.minedu.gov.gr,)
με τη διαδικασία που προβλέπεται στην παρ. 1 του άρθρου 3 της υπό στοιχεία Φ. 122.1/6/14241/Ζ2/27.1.2017
(Β’ 225) υπουργικής απόφασης, όπως αντικαταστάθηκε
με το άρθρο πρώτο της υπό στοιχεία Φ.122.1/86/83263/
Ζ2/30-6-2020 (Β’ 2657) όμοιας.
Α. Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση καθηγητή (επίκουρου καθηγητή, αναπληρωτή καθηγητή και
καθηγητή πρώτης βαθμίδας) υποβάλλουν ηλεκτρονικά
στο πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr) μέσα σε αποκλει-
στική προθεσμία δύο (2) μηνών από την ημερομηνία
του εγγράφου της ανακοίνωσης της δημοσίευσης της
προκήρυξης στον ημερήσιο τύπο, την αίτηση υποψηφιότητας (νοείται η υποβολή υποψηφιότητας μέσω πληρο-
φοριακού συστήματος ΑΠΕΛΛΑ) μαζί με όλα τα αναγκαία
για την κρίση δικαιολογητικά:
1. Αντίγραφο δελτίου αστυνομικής ταυτότητας ή διαβατηρίου, το οποίο καταχωρείται ηλεκτρονικά.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
της αλλοδαπής, τότε ακολουθείται η διαδικασία της
παρ. 4 του άρθρου 304 του ν. 4957/2022 (Α’ 141), όπως
ισχύει.
3. Αναλυτικό Βιογραφικό Σημείωμα στην ελληνική
γλώσσα.
4. Πρωτότυπες επιστημονικές δημοσιεύσεις (με μορφή
αρχείου ή με ηλεκτρονικό σύνδεσμο).
5. Αναλυτικό υπόμνημα στην ελληνική γλώσσα στο
οποίο θα αναφέρεται σύντομη περίληψη των υποβαλλόμενων πρωτότυπων επιστημονικών δημοσιεύσεων με
μνεία στη συμβολή του υποψηφίου σε αυτές.
6. Το κείμενο της Διδακτορικής Διατριβής και άλλα
επιστημονικά δημοσιεύματα (με μορφή αρχείου ή με
ηλεκτρονικό σύνδεσμο).
7. Άλλα απαραίτητα δικαιολογητικά (όπως πιστοποιητικά προϋπηρεσίας, πιστοποιητικά παροχής διδακτικού
έργου κ.λπ.) που πιστοποιούν τα προβλεπόμενα από τη
νομοθεσία προσόντα εκλογής, καθώς και κάθε άλλο δικαιολογητικό κρίνουν αναγκαίο οι υποψήφιοι/ες.
Οι πολίτες κρατών-μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο ή
μεταπτυχιακό τίτλο σπουδών ελληνικού Α.Ε.Ι. ή απολυτήριο ελληνικού Λυκείου ή εξαταξίου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 908/12.03.2025
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου και το πιστοποιητικό στρατολογικής κατάστασης τύπου Α’ θα αναζητηθούν
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους - μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
- Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Β. Όσοι επιθυμούν να υποβάλουν αίτηση εξέλιξης σε
θέση επίκουρου καθηγητή, αναπληρωτή καθηγητή ή
καθηγητή πρώτης βαθμίδας υποβάλλουν ηλεκτρονικά
την αίτησή τους (νοείται η υποβολή υποψηφιότητας
μέσω πληροφοριακού συστήματος ΑΠΕΛΛΑ) και καταχωρίζουν τα παραπάνω δικαιολογητικά, εφόσον αυτά
δεν έχουν ήδη καταχωρισθεί κατά την εγγραφή τους
στο Γενικό Μητρώο (άρθρο 3 της υπό στοιχεία Φ. 122.1/
6/14241/Ζ2/27-1-2017 υπουργικής απόφασης - Β΄225)
και δεν χρήζουν επικαιροποίησης.
Η μη υποβολή των ως άνω δικαιολογητικών εντός της
ταχθείσης από την προκήρυξη προθεσμίας, συνιστά
λόγο απαραδέκτου της υποψηφιότητας.
Ο υποψήφιος που θα επιλεγεί για τη θέση, υποχρεούται να καταθέσει τα πρωτότυπα έγγραφα-δικαιολογητικά
του φακέλου του.
Η προκαλούμενη δαπάνη, θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905, ΑΛΕ 2120101005
και 2190201099).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Καβάλα, 14 Φεβρουαρίου 2025
Ο Πρύτανης
ΦΩΤΙΟΣ ΜΑΡΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 908/12.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250300908.pdf | Tokens: 32471]